చెన్నై: తమిళనాడులోని మహాబలిపురం వద్ద నాలుగైదు రోజుల పాటు రాష్ట్ర రాజకీయాలకు వేదికైన గోల్డెన్ బే రిసార్ట్స్ ఇక ఖాళీ కానుంది. శశికళ ఆధీనంలో ఈ రిసార్ట్స్లో ఉన్న ఎమ్మెల్యేలందరూ 3 గంటల్లో బయటకు వచ్చెయ్యాలని పోలీసులు వారికి సూచించారు. గోల్డెన్బే రిసార్ట్స్లో ఇప్పటికే పోలీసులు తనిఖీలు మొదలుపెట్టారు. పోలీసులను ఎమ్మెల్యేలు అడ్డుకుంటుండటంతో అక్కడ తోపులాట చోటు చేసుకుంది. ఎమ్మెల్యే శరవణన్ ఫిర్యాదు మేరకు పోలీసులు ఈ తనిఖీలు చేపట్టారు. సోదాల్లో నలుగురు ఎస్పీలు, 3 వేల మంది పోలీసులు పాల్గొన్నారు.ఒకవైపు శశికళ జైలు బాట పట్టడం, మరోవైపు రాష్ట్ర శాసనసభలో బలనిరూపణ దిశగా పన్నీర్ సెల్వం లేదా పళనిసామిలలో ఎవరికైనా ఏ క్షణమైనా గవర్నర్ విద్యాసాగర్ రావు నుంచి పిలుపు వచ్చే అవకాశాలుండటం తదితర పరిణామాల నడుమ పలువురు ఎమ్మెల్యేలు ఇక్కడి నుంచి బయటపడాలని కోరుకుంటున్నారు. ఇప్పటికే కొందరు ఈ రిసార్ట్స్ గోడలు దూకి రావడమేగాక, తమను అక్రమంగా నిర్బంధించారంటూ పోలీసుల్ని కూడా ఆశ్రయించి కేసులు పెట్టారు. రిసార్ట్స్ నుంచి ఈ ఎమ్మెల్యేలు బయటకు కదలకుండా ఒకొక్కరికీ కాపలాగా ముగ్గురునలుగురు గూండాల్ని కూడా కేటాయించినట్లు ఆపద్ధర్మ ముఖ్యమంత్రి పన్నీర్ సెల్వం ఆరోపించిన సంగతి తెలిసిందే. ఇక్కడి పరిణామాలను గమనించేందుకు వెళ్ళిన మీడియా ప్రతినిధులపై రాళ్ళు రువ్విన ఘటనలు కూడా చోటుచేసుకున్నాయి. మొత్తంగా ఈ వాడివేడి పరిణామాలతో గోల్డెన్ బే రిసార్ట్స్ పేరు మారుమోగిపోయింది.
chennai: tamilanaadulooni mahabalipuram vadda naalugaidu rojula paatu rashtra raajakeeyaalaku vedikaina golden bee resarts ika khaalii kaanundi. sasikala aadheenamlo ee resartslo unna emmelyelandaru 3 gantallo bayataku vacheyyaalani poliisulu vaariki suuchimchaaru. goldenbe resartslo ippatike poliisulu tanikheelu modalupettaaru. poliisulanu emmelyelu addukuntundatamto akkada thopulaata chotu chesukundi. emmelye saravanan firyaadu meraku poliisulu ee tanikheelu chepattaru. sodaallo naluguru espeelu, 3 vela mandi poliisulu paalgonnaaru.okavaipu sasikala jailu baata pattadam, marovaipu rashtra saasanasabhalo balaniroopana disagaa pannir selvam leda palanisaamilalo evarikainaa e kshanamainaa gavarnar vidyasagar raavu nunchi pilupu vache avakaasaalundatam taditara parinaamaala naduma paluvuru emmelyelu ikkadi nunchi bayatapadaalani korukuntunnaru. ippatike kondaru ee resarts godalu dooki ravadamegaka, tamanu akramamgaa nirbandhinchaarantuu poliisulni kuudaa aasrayinchi kesulu pettaaru. resarts nunchi ee emmelyelu bayataku kadalakunda okokkariki kapalaga muggurunaluguru goondaalni kuudaa ketayinchinatlu aapaddharma mukhyamantri pannir selvam aaropinchina sangati telisinde. ikkadi parinaamaalanu gamaninchenduku vellina media pratinidhulapai raallu ruvvina ghatanalu kuudaa chotuchesukunnayi. mottamgaa ee vadivedi parinaamaalatoe golden bee resarts paeru maarumogipoyindi.